március 8.

nagyböjt V. kedd hajnali szolgálatán

***A pap a szentélyt csendben megtömjénezi, majd a királyi ajtó előtt énekli:***

Dicsőség a szent, egyvalóságú, elevenítő és feloszthatatlan Három­ságnak, mindig, most és mindenkor és örökkön-örökké. Ámen.

***Hexapszalmosz, nagy ekténia, utána „Isten az Úr…” helyett „Alleluja”, majd pedig:***

***Tropárok, 8. hang.***

SZÍVÜNKET A MEN**NYEK**BE EMELVE \* és az angyali ren**det** utánozva, \* félelemmel boruljunk le az íté**lő** Bíró elé, \* és zengjük neki a győzel**mi** dicséretet: \* Szent, **szent**, **szent** vagy, Istenünk \*’ Előhírnöködnek közbenjárása által, s üdvö**zíts** minket, Urunk!

Dicsőség…

A KERUBOK, bár még rád**néz**ni sem mernek, \* fenn lebegve a háromszorszent éne**ket** zengik néked \* Istentől ih**le**tett dallamon. \* Velük együtt mi is így **ki**áltunk hozzád: \* Szent, **szent**, **szent** vagy, Istenünk \*’ összes szentjeidnek imái által **ir**galmazz nekünk!

Most és…

VÉTKEINK SOKASÁGA A**LATT** roskadozva \* föl sem merünk tekinteni az ég **ma**gasságába, \* hanem testünket és a lelkünket egy**a**ránt meghajtva \* angyalokkal együtt dicshim**nuszt** zengünk néked: \* Szent, **szent**, **szent** vagy, Istenünk, \*’ az Istenszülő imái által **ir**galmazz nekünk!

 Az 1. zsoltárcsoport (11. kathizma: 77-84. zsoltár) után kathizmálion, 8. hang.

MINT A BŰNÖS NŐ, eléd borulok, bo**csá**natot kérve, \* s kenet helyett szívemből fa**ka**dó könnyeket \* ajánlok föl neked, **Krisz**tus Istenem, \* hogy amint rajta megkönyörül**tél**, Üdvözítőm, \* nekem is add meg bűne**im** bocsánatát; \* mert mint ő tette, én is így **ki**áltok hozzád: \*’ Szabadíts meg engem tet**te**im szennyétől!

**Elővers:** Uram, ne felindu**lá**sodban feddj meg, \* és haragodban se **bün**tess meg engem!

A FÉLELMET KELTŐ **NAP**RA GONDOLVA, \* ébredj **fel** végre, én lelkem! \* Lámpádat gyújtsd meg, hogy olajoddal **vi**lágíthasson, \* mert nem tudod, mikor jön a **szó**zat, mely mondja: \* í**me**, itt a vőlegény! \* Vigyázz, lelkem, **ne** szunnyadozzál, \* hogy kopogtatáskor **kí**vül ne maradj, \* mint **az** az öt balga szűz, \* hanem virrassz **áll**hatatosan, \* hogy bőséges olajjal talál**koz**hass Krisztussal, \*’ és ő bevezessen dicsőségének isteni, menyeg**zős** hajlékába.

***Dicsőség… most és…***

HITÜNKNEK MEGRENDÍTHETET**LEN** erősségét, \* lelkünknek drága ajándékát, **az** Istenszülőt, \* énekekben magasz**tal**juk, ó hívek: \* Üdvözlégy, ki az élet szikláját fo**gad**tad méhedbe! \* Üdvözlégy a föld lakó**i**nak reménye, \* szorongatást szenvedők **ol**talmazója! \*’ Üdvözlégy érin**tet**len Menyasszony!

***A 2. zsoltárcsoport (12. kathizma: 85-90. zsoltár) után kathizmálion, 3. hang.***

ÖNMEGTAGADÁS ÁLTAL PERZSELJÜK FÖL a hit hevével a mértéktelenség **szen**vedélyét, \* és a bűn szakadékát **így** kerüljük el! \* Könnyeink árjával oltsuk el az ö**rök** lángokat \* és hangoztassuk: Vétkeztünk ellened, vég**te**len Jóság, \*’ de irgalmazz, és add nekünk a **nagy** kegyelmet!

***Dicsőség… most és…***

MINT ISTEN IGÉJÉNEK **LAK**HELYE, \* egyes-egyedül szeplőtelen **Szűz**anya, \* tisztaságodra nézve fölülmúltad az **an**gyalokat. \* Tisztíts meg engem a te közben**já**rásoddal, \* mert mindenkinél jobban bemocskolódtam a testi **bű**nök által! \*’ Biztosítsd ezért nekem, Tisztaságos, a nagy irgalom isteni **á**radatát!

***A 3. zsoltárcsoport (13. kathizma: 91-100. zsoltár) után kathizmálion, 2. hang.***

DICSŐSÉGGEL TELJES a szent **böjt**nek kegyelme, \* mert általa Illés próféta tü**zes** szekérre szállt, \* Mózes törvény**táb**lákat kapott, \* Dániel csodákkal lett **el**halmozva; \* Elizeus halot**tat** támasztott föl, \* az ifjak a tüzet el**ol**tották, \* s mindenki **Is**tenhez jutott. \* Élvezzük mi is ennek **bol**dogságát, \* és ezt han**goz**tassuk: \*’ Áldott Krisztus Istenünk, ki ezt kegye**sen** elrendelte!

***Dicsőség… most és…***

LEGYŐZHETETLEN KÖZBENJÁRÁSOD, **Is**tennek Anyja, \* a bajokban csodála**to**san megsegít \* és reményen felül megszabadít a szo**ron**gatóimtól, \* mert te mindenkor segítségükre **si**etsz azoknak, \* akik hozzád hit**tel** folyamodnak, \* és megszabadítod őket az ellensé**ges** kísértéstől. \* Azért hálásan han**goz**tatjuk neked: \* Fogadd el, Nagyasszony, rö**vid** énekemet, \*’ s ezért mindenkor légy **se**gítőm!

***50. zsoltár, majd pedig az „Üdvözítsd…” ekténia.***

KÁNON:

#### II. ÓDA.

#### *Szt. Tivadar három ódás kánonja:* 2. hang. *Figyeljétek, népek…*

Gyűjtsünk csokorba tiszta böjtöt, sok imádságot, könnyet, isteni dolgokról való elmélkedést és minden más erényt, s ajánljuk föl most mindezt a mi Uralkodó Istenünknek!

Éva a gyümölcs áldozata lett; ezért vigyázz lelkem, nehogy te is csábítás áldozata légy, ha a kígyó egyszer megkísért, s azt ajánlja, hogy egyél a bűnös élvezetek gyümölcséből!

Dicsőség…

Dicsőítem az egy természetű három személyt, az Atyát, a Fiút és a Szentlelket, az Istenség egy erejét, a mindenség Urát és megvilágosítóját.

***Most és…***

Félelmetes természetű a te szülötted, Tisztaságos: a megtestesült Isten, ki az Atyától öröktől fogva született, az idők teljességében férfi nélkül tőled jött e világra.

Dicsőség neked, Istenünk, dicsőség néked!

Krisztusom, ki a vérfolyásos asszonyt köntösöd szélének érintésével meggyógyítottad, szenvedélyeimből gyógyíts meg engem is, aki hittel járulok irgalmadhoz!

***Irmosz:***

#### FIGYELJÉTEK, NÉPEK, isteni hatalmam csodálatos megnyilatkozásait, \* és ismerjétek föl erről, \* hogy egyedül én vagyok a mindenség Istene!

Kathizma:

8. hang.

Szent aszkézisre ne**vel**ted magadat, \* püspökké szenteltek, hogy bemutasd az is**te**ni titkokat, \* a lelkek megszentelé**sé**re, bölcs atya. \* Krisztus **i**konját tisztelted, \* száműzetést, zaklatást és hosszan tartó börtönt **szen**vedtél érte. \* Azért halálod után gyógyulá**so**kat buzogtatsz, \* hogy meggyógyítsd **a** szenvedőket, \* és megvilágosítsd a zsol**tárt** éneklőket, \* The**o**fülaktosz főpap. \* Esedezzél **Krisz**tus Istenhez, \* hogy adjon bűnbocsá**na**tot azoknak, \*’ akik buzgón megünneplik a te **szent** emlékedet!

Dicsőség… most és…

#### **A** szel**le**mi Nap felhője, \* az isteni fény arannyal é**kes** szövétneke, \* tisztaságos, szenny nélküli, szeplő**te**len Nagyasszony, \* világosítsd meg, kérlek, a szenvedélymentesség fénysugarával szenvedélyektől elvakított lel**kem** sötétségét! \* A bűnbánat vizével és a törede**lem** könnyeivel \* mosd le beszen**nye**zett szívemet, \* és tisztíts meg a tisz**tá**talanságtól! \* Járj közben a te Fi**ad**nál, Istennél, \* hogy adjon bűnbocsánatot nekem, mél**tat**lan szolgádnak, \*’ mert **te** vagy reménységem!

#### VIII. ÓDA. *Magasztaljuk az Urat, ki hajdan…*

A tűz ott el nem alszik, s a férgük nem szűnik meg – hirdeti az Úr. Rettegj ezért, lelkem, a számadástól, és szolgálj Krisztusnak, hogy boldogságra lelj ott, ahol az összes örvendezők lakoznak!

Keltsd életre, kérlek, érintéseddel a vágyak hevétől égő lelkemet – ahogyan Péter napát is meggyógyítottad –, hogy hű, erényes szolgára lelj bennem, és én akkor hirdetni is foglak téged mindörökké.

Áldjuk az Atyát, a Fiút és a Szentlelket…

Magasztaljuk, hívek, a kezdet nélküli, örök Atyát, a vele együtt kezdet nélküli Fiút és az Atyától vele együtt feltündöklött Szentlelket; az egy, mindenható hatalom és uralom egylényegű személyeit!

***Most és…***

Isten választottja, Mária! A hívek valóságos engesztelő közbenjárója vagy, mert belőled bőségesen árad mindenkire a megbocsátás. Ne szűnj meg jóindulatra indítani Fiadat és Uradat a téged magasztalók iránt!

Dicsőség neked, Istenünk, dicsőség néked!

Nyisd meg, Krisztus, lelkem megsüketült fülét, és gyógyítsd meg nyelvemet, amint ezt hajdan a süketnémával is megtetted, hogy a hangodat meghallva zengjelek és nyelvemmel dicsőítselek mindörökké!

***Irmosz:***

### MAGASZTALJUK AZ URAT, \* ki hajdan harmattal szórta be a héber ifjakat a tűzben, \* a káldeaiakat pedig rendkívüli módon megégette, s mondjuk: \* Áldjátok és magasztaljátok őt mindörökké!

#### ***Az Istenszülőt dicsőítő ének.***

#### IX. ÓDA. *Magasztaljuk, hívek, az egyetlen Istenszülőt…*

Állítsuk Isten szolgálatába minden testrészünket a megigazulás fegyvereként –hangzik az ige –, s megszentelődve emeljük föl kezünket, haragos indulat és rossz megfontolás nélkül!

Krisztusom! Te a hajóban hajdan tanítványaidnak segítségére siettél, s a háborgó tengert lecsendesítetted. Csöndesítsd le az én gondolatvilágom viharos háborgását is!

Dicsőség…

Egy természetet imádok, három személyt magasztalok: egy a mindenség Istene, az Atya, a Fiú és a Szentlélek, az örök hatalom.

***Most és…***

Fiúnak adsz életet, Tisztaságos, gyermeket táplálsz, Szűz! Szülsz, és szűzen maradsz: hogy lehet e kettő egy személyben? – Isten az, aki ezt cselekedte, ne kérdezd tőlem a cselekvés módját!

Dicsőség neked, Istenünk, dicsőség néked!

*A* szenvedélyek rabságában megfertőzött lelkemet gyógyítsd meg, Krisztusom! Ontsd reám irgalmadat, mert rablók kezébe estem!

***Irmosz:***

#### MAGASZTALJUK, hívek szüntelen énekkel azt, aki testben, természetfeletti módon méhébe fogadta az Atyától öröktől fogva kisugárzott Igét!

***Fényének:***

Krisztus, ki magad vagy a világosság, \* világosíts meg magadban engem is \* Előhírnöködnek közbenjárása által, s üdvözíts engem, Uram!

***Dicséreti zsoltárok, olvasott doxológia, „Teljesítsük…” ekténia, majd pedig:***

Előverses sztichirák:

**7. hang.**

URAM, TEKINTS MEGSEBZETT és megalázott **lel**kemre, \* csüggedők csendes révpartja, bete**gek** orvosa, \* mert te vagy a világ Meg**vál**tója, \* ki azért jöttél, hogy az elbukottat feltámaszd az **e**nyészetből! \* Szintúgy engem is támassz fel bukott álla**po**tomból \*’ a **te** nagy kegyelmeddel! *(2x)*

TÖRVÉNYSZEGŐK KÖZÖTT, a küz**dő**téren \* így kiáltottak a bajnokok ör**ven**dezéssel: \*’ U**runk**, dicsőség néked!

***Dicsőség… most és…***

SZEPLŐTELEN IS**TEN**SZÜLŐ \* magasz**ta**lunk téged, \* és dicsőítjük szülöttedet, az Is**ten** Igét, \*’ s hangoztat**juk**: Dicsőség néked!

 „Jó az Urat dicsérni…”, Háromszorszenttől a „Mi Atyánkig…”, majd tropár, 8. hang.

DICSŐSÉGED **TEMP**LOMÁBAN ÁLLVA \* azt gondoljuk, **a** mennyben vagyunk. \* Istenszülő, **menny**nek kapuja, \*’ nyisd meg nekünk **ir**galmad ajtaját!

***Uram, irgalmazz 40-szer, Dicsőség… most és… Ki a keruboknál…*** *Az Úr nevében adj áldást, atya!* ***Befejezés, mint a böjti vecsernyén, majd*** *e****lbocsátó.***